Diari Oficial de la Generalitat Valenciana


Sumari del DOGV 6585, del 11-08-2011 (2011/8850)

Informació pública de l'informe de sostenibilitat ambiental i de la versió preliminar del Programa de Desenvolupament Rural Sostenible de la Comunitat Valenciana 2010-2014 i els seus plans de zona.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6585

Data del DOGV
:   11-08-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/8850


Organisme emissor
:   Conselleria d'Agricultura, Pesca, Alimentació i Aigua

Tipus de document
:   Anunci

Informació pública de l'informe de sostenibilitat ambiental i de la versió preliminar del Programa de Desenvolupament Rural Sostenible de la Comunitat Valenciana 2010-2014 i els seus plans de zona. [2011/8850]  
Per mitjà de la Llei 9/2006, de 28 d'abril, sobre Avaluació dels Efectes de Determinats Plans i Programes en el Medi Ambient, s'establix l'obligatorietat d'efectuar una avaluació mediambiental dels plans i programes que puguen tindre efectes significatius sobre el medi ambient.  
En el Reial Decret 752/2010, de 4 de juny, pel qual s'aprova el primer Programa de Desenvolupament Rural Sostenible per al període 2010-2014 en aplicació de la Llei 45/2007, de 13 de desembre, per al Desenvolupament Sostenible del Medi Rural, es posa en marxa el procés d'elaboració dels plans de zona rural que inclouran actuacions i mesures necessàries per a assolir els objectius econòmics, socials i ambientals en el marc de la sostenibilitat, durant el període de duració del Programa de Desenvolupament Rural Sostenible i d'acord amb les seues determinacions.  
En execució d'este programa, el 21 de desembre de 2010 es va firmar el protocol general entre el Ministeri de Medi Ambient i Medi Rural i Marí i la Comunitat Valenciana per al desenvolupament sostenible del medi rural, en el qual s'establixen les bases i el marc de cooperació entre les dos administracions per a preparar l'aplicació del primer Programa de Desenvolupament Rural Sostenible previst en la Llei 45/2007, de 13 de desembre, en l'àmbit d'esta Comunitat, per mitjà de l'elaboració concertada i participada dels plans de zona rural.  
En el protocol es definixen les actuacions preparatòries dels plans de zona rural i la concertació entre les dos administracions que permeta la subscripció dels convenis de col·laboració per a la seua aprovació i execució per part de la comunitat autònoma.  
El tractament conjunt dels 15 plans de zona exigix l'aprovació del corresponent Programa de Desenvolupament Rural Sostenible de la Comunitat Valenciana 2010-2014 i dels seus plans de zona.   
Així mateix, en l'article 10 de la Llei 9/2006, de 28 d'abril, s'obliga a sotmetre a consulta pública l'informe de sostenibilitat ambiental i la versió preliminar del pla a què es fa referència en este anunci.  
  
D'altra banda, el 29 d'abril de 2011 la Direcció General de Gestió del Medi Natural de la Conselleria de Medi Ambient va aprovar el document de referència per a l'elaboració del Programa de Desenvolupament Rural Sostenible de la Comunitat Valenciana 2010-2014.  
De la mateixa manera, segons la disposició final segona de la Llei 9/2006, de 28 d'abril, sobre Avaluació d'Efectes de Determinats Plans i Programes de Medi Ambient, en tot allò que no s'establix en esta llei seran aplicables les disposicions de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LPC).   
Per mitjà de l'Acord de 3 de juny de 2011, del Consell, es declara l'aplicació de la tramitació d'urgència, prevista en l'article 50 de la LPC, al procediment d'aprovació del Programa de Desenvolupament Rural Sostenible de la Comunitat Valenciana 2010-2014 i els seus plans de zona, de manera que es reduïsquen a la mitat els terminis establits en la tramitació del procediment.  
A l'efecte de complir el tràmit obligat de publicitat de l'informe de sostenibilitat ambiental i de la versió preliminar del Programa de Desenvolupament Rural Sostenible de la Comunitat Valenciana 2010-2014 i els seus plans de zona, es posen els dos documents a disposició de les persones físiques o jurídiques que es consideren interessades perquè realitzen les contribucions que troben oportunes sobre els documents anteriors.  
La documentació està disponible en la pàgina web de la Conselleria d'Agricultura, Pesca, Alimentació i Aigua de la Generalitat Valenciana, , i també a les dependències de la mateixa conselleria al carrer d'Amadeu de Savoia, 2, de València.  
Les aportacions s'han de remetre, en el termini de 23 dies a partir de la data de publicació d'este anunci en el Diari Oficial de la Comunitat Valenciana, a la Direcció General d'Empreses Agroalimentàries i Desenvolupament Rural (c/ Amadeu de Savoia, 2, 46555 València).  
  
En el cas de realitzar contribucions per escrit presentades en dependències diferents de les mencionades, a més de realitzar-les per escrit cal remetre-les a l'adreça de correu electrònic següent: .  
  
València, 8 d'agost de 2011.- La directora general d'Empreses Agroalimentàries i Desenvolupament Rural: Marta Valsangiacomo Gil.